Lav et referat af nedenstående tekst:

Tekst:
For første gang i lang tid er der registreret en stigning i antallet af anmeldte indbrud på landsplan. Her er antallet af anmeldte indbrud knap 12 procent højere end samme periode sidste år. Men i Nordjylland er det gået stik modsat med et fald på næsten 30 procent. - I takt med genåbningen af samfundet har vi set, at indbrudstyvene vender tilbage. I det lys er det meget positivt med et markant fald i Nordjylland, siger Britt Wendelboe. Hun er programchef i organisationen Bo Trygt, der er skabt af TrygFonden og Realdania i samarbejde med Videncentret Bolius og Det Kriminalpræventive Råd. Der er dog forskelle i Nordjylland. - For hovedparten af kommunerne går det godt. Men i eksempelvis Brønderslev Kommune har der været en indbrudsbølge, som giver udslag i statistikken, siger Britt Wendelboe. I andet kvartal er der i alt registreret 200 indbrud i det nordjyske - flest i Aalborg og ikke så meget som et eneste på Læsø. Sidste år på samme tid var antallet af anmeldte indbrud på 285 - og ser man tilbage for tre år siden, så var tallet oppe på godt 500. Samarbejde og nabohjælp Ifølge Britt Wendelboe er der flere årsager til det generelle fald. - Det store fald for Nordjyllands vedkommende er forstærket af corona. Men vi ser også en politikreds, der arbejder aktivt med forebyggelse, og det har haft god effekt, siger hun. Britt Wendelboe henviser desuden til, at flere borgere via nabohjælp koordinerer at passe på hinandens boliger i ferietiden.

Referat:
På landsplan er der en stigning på 12 procent, men 30 procent færre nordjyder har oplevet indbrud i forhold til sidste år.